Държавен вестник, бр. 52, 2018 г., стр. 35

БРОЙ  52	
Д Ъ Р Ж А В Е Н  В Е С Т Н И К 	
СТР.  35  
4.1.4. Дехоспитализация на пациенти със 
злокачествени солидни тумори.
4.1.4.1. След приключване на планираните 
диагностични дейности, обем на лечение и 
оценка на терапевтичния отговор пациен­
тите със злокачествени солидни тумори се 
дехоспитализират с издадена от лекуващия 
лекар и подписана от началник-отделение/
клиника епикриза, която включва следните 
задължителни данни:
4.1.4.1.1. точна окончателна диагноза, стадий 
на заболяването;
4.1.4.1.2. дата и номер на документа, уточ­
няващ хистологичната диагноза;
4.1.4.1.3. сегашното състояние на пациента 
и неговата динамика след лечението;
4.1.4.1.4. основни параклинични данни за 
болестта, нейната активност и тяхната дина­
мика след лечението;
4.1.4.1.5. приложеното противотуморно и 
симптоматично лечение;
4.1.4.1.6. странични реакции и усложнения 
от лекарствените и кръвните продукти;
4.1.4.1.7. оценка на потребностите от ди­
агностични, лечебни и рехабилитационни 
дейности и услуги след приключване на хос­
питализацията, в т.ч.: контролни прегледи; 
продължаване на лечението; рехабилитация в 
болнични или домашни условия; амбулаторно 
наблюдение/диспансеризация.
5. Гранични области на специалността 
„Медицинска онкология“.
5.1. Медицинската онкология е специал­
ност с интердисциплинарен характер, взаи­
модействаща с всички останали медицински 
специалности. Припокриващите се територии 
за медицинската онкология са области от 
отделни медицински специалности, трети­
ращи органи и системи, от които произлиза 
злокачественият солиден тумор, или които са 
вторично ангажирани от онкологичната болест 
чрез метастази, паранеопластични синдроми 
или други функционални нарушения.
5.2. Описанието на припокриващите се 
територии и граници на отговорност е посо­
чено в таблица 2:
Таблица 2. Описание на припокриващи се територии и граници на отговорност на медицинската 
онкология с другите специалности
Припокриващи 
се територии – 
медицински спе­
циалисти 
Граници на отговорност на другите специално­
сти към медицинската онкология 
Граници на отговорност на 
медицинската онкология към 
другите специалности 
1 
2 
3 
Акушерство и
гинекология 
Диагностична, лечебна:
– насочва за специализирана консултация болни 
с диагностицирани солидни тумори на репродук­
тивната система;
– консултира пациенти със солидни злокачестве­
ни тумори във връзка с усложнения и клинични 
прояви от гениталната система;
– консултира по въпроси за репродуктивната 
функция при пациенти, провеждащи системна 
химиотерапия и хормонотерапия;
– сътрудничи при лечение на злокачествени со­
лидни тумори при бременност. 
Диагностична, лечебна:
– консултира пациенти с диаг­
ностицирани солидни тумори на 
репродуктивната система;
– провежда системна противоту­
морна терапия на злокачествени 
солидни тумори при бременност. 
Анестезиология 
и интензивно 
лечение 
Лечебна:
– консултира пациенти със солидни злокачест­
вени тумори при необходимост от анестезия или 
интензивно лечение. 
Диагностична, лечебна:
– консултира предоперативно 
пациенти със солидни злокачест­
вени тумори по отношение на 
медикаментозна терапия;
– консултира пациенти на интен­
зивно лечение, провеждащи сис­
темна противотуморна терапия. 
Вирусология 
Диагностична:
– участва в етиологичното уточняване на неясни 
фебрилни състояния и/или вирусни инфекции 
при пациенти със солидни злокачествени тумори, 
провеждащи системна химиотерапия;
– участва в задължителния контрол на широк 
спектър вируси при болни с фебрилна неутропения 
след системна химиотерапия: EBV, CMV и др. 
Диагностична, лечебна:
– консултира пациенти със со­
лидни злокачествени тумори, 
свързани с вирусни инфекции 
(носителство);
– диагностицира и лекува со­
лидни неоплазии в хода на HIV 
инфекция.